Snoras

AB bankas SNORAS − bankrutavęs Lietuvos komercinis bankas, finansų grupės „Konversbank“ narys.

Tarptautinio finansų leidinio „The Banker“ pripažintas geriausiu 2006 m. ir 2010 m. banku Lietuvoje.

Akcininkai 
Nuo 2011 m. lapkričio 16 d. 100 % akcijų valdo Lietuvos Respublikos Vyriausybė.

Buvę akcininkai, turėję > 5 % bendrovės balsų iki 2011 m. lapkričio 16 d.:
 Vladimiras Antonovas – 67,28 %
 Raimondas Baranauskas – 25,01 %.

Dukterinės įmonės 
 UAB „SNORO lizingas“ (įsteigta 1999 m.)
 UAB „Vilniaus kapitalo vystymo projektai“ (įsteigta 2000 m.)
 UAB „SNORAS Asset Management“ (įsteigta 2006 m.)
 UAB „SNORO turto valdymas“ (įsteigta 2003 m.)
 UAB „SNORO Media Investicijos“ (įsteigta 2009 m.)
 UAB „SNORO valda“ (įsteigta 2008 m.)
 AB „Finasta Holding“ (įsteigta 2005 m.)
 JSC „Latvijas Krājbanka“

Istorija 
 1992 m. Įregistruotas Šiaulių krašto bankas ir 12,210 mln. rublių dydžio pagrindinis (akcinis) banko kapitalas.
 1993 m. Įregistruotas naujas Šiaulių krašto banko pavadinimas – SNORAS.
 1994 m. Bankas SNORAS tapo tuo metu veikusios tarpbankinės biržos nariu.
 1995 m. Bankas SNORAS perregistruotas į AB bankas SNORAS.
 1996 m. AB bankui SNORAS leista steigti taupomuosius skyrius.
 1999 m. Įregistruota antrinė AB banko SNORAS įmonė UAB „SNORO lizingas“.
 2000 m. Įsteigta antrinė banko SNORAS įmonė UAB „Vilniaus kapitalo vystymo projektai“, kurios pagrindinė veikla – nekilnojamojo turto projektų vystymas.
 2003 m. AB bankas SNORAS pradėjo platinti mokėjimo korteles VISA.
 2005 m. Nuspręsta pakeisti AB banko SNORAS antrinės įmonės UAB „Verslo vizija“ pavadinimą į UAB „SNORO turto valdymas“.
 2005 m. Įsteigta antrinė AB banko SNORAS įmonė UAB „SNORO investicijų valdymas“, kurios pagrindinės veiklos sritys – investavimas į nekilnojamąjį turtą bei investicijų valdymas.
 2006 m. SNORAS rinkai pristatė atnaujintą prekės ženklą.
 2006 m. SNORAS įsigijo 100 % Didžiosios Britanijos banko „Pointon York Limited" akcinio kapitalo.
 2007 m. AB banko SNORAS stebėtojų tarybos pirmininkas V. Antonovas bei banko prezidentas R. Baranauskas įgijo teisę į 93,75 % banko SNORAS akcijų.
 2008 m. AB bankas SNORAS įregistravo iki 411,923 mln. litų padidintą įstatinį kapitalą.
 2009 m. AB banko SNORAS grupė įsigijo 100 % AB „Finasta įmonių finansai", valdančios AB banką „Finasta“, akcijų, taip pat 100 % įmonių AB FMĮ „Finasta“, UAB „Invalda turto valdymas“ ir IPAS „Invalda Asset Management Latvia“ akcijų.

Bankrotas 
2011 m. lapkričio 16 d. Lietuvos Respublikos Vyriausybės sprendimu sustabdyta banko veikla, nušalinti jos vadovai dėl galimo banko kreditinių įsipareigojimų nevykdymo, bei dėl įtarimų banko vadovams neskaidria finansine veikla. Visos banko akcijos perimtos valstybės, banko veiklai koordinuoti Lietuvos Bankas laikinai paskyrė administratorių Simon Freakley 

2011 m. lapkričio 24 d. Lietuvos bankas kreipėsi į teismą dėl AB bankas Snoras bankroto, gruodžio 7 d. bankui iškelta bankroto byla. Bankroto administratoriaus funkcijas perėmė Neil Hunter Cooper

2014 m. „Snoro“ bankroto administratorius užbaigs „Finastos“ pardavimą. Toliau parduodamas paskolų portfelis, banko bei iš skolininkų perimtas nekilnojamasis turtas tiek Lietuvoje, tiek užsienyje.  Vasario 1 d. pratęstos darbo sutartys su 134 banko darbuotojais, dar 4 darbuotojai buvo tėvystės ar nėštumo atostogose.

Šaltiniai

Literatūra 
 „Snoras“ Lietuvoje: meninių fotografijų albumas / foto Levas Melichovas, sud. Skirmantas Valiulis. – Vilnius: Daigai: Bankas „Snoras“, 2007. – 133 p.: iliustr. – ISBN 978-9986-767-33-6

Nuorodos 
 Oficialus banko tinklalapis 

Buvę Lietuvos bankai